Wonderlus - Afrikaanse Films
Romantiese Drama/Komedie | 2018
Vervaardigers: Zandré Coetzer, Scharl van der Merwe
Regisseur: Johan Cronjé
Rolverdeling: Mila Guy, Edwin van der Walt, Lea Vivier, Stiaan Smith, Simoné Nortmann, Beer Adriaanse, Lynelle Kenned, Ansu Visser, Adam Heyns, Marvin-Lee Beukes, Francois Jacobs
Wonderlus speel af by ’n troue wat lelik ontspoor. Dit draai om die groep vriende wat die volgende oggend al die los drade van die vorige aand probeer bymekaartrek: ’n Bruidegom moet die liefde van sy lewe agternasit; die bruid moet probeer om haar hede te ontsnap en ’n kelnerin moet haar losknoop van haarself.
Ontembaar, maar nie vry nie. Dis haar laaste aand in die land - sy hardloop nie weg nie - maar op hierdie aand hardloop haar hart ‘n onverwagse draai.
Daar’s niks soos sekuriteit om ’n meisie se knieë lam te maak nie, dis hoekom sy met haar beste vriend trou. Eenvoudig soos dit. Is dit nie?
Hier en nou is hy die gelukkigste man op aarde. Hy trou op die regte tyd en die regte plek - alles het uitgewerk soos dit moet. Soos nog altyd.
“Ek het nie vergeet nie. Ek onthou net nie altyd so lekker nie”. Classic Ruan.
Sy’s nie die villain nie, maar wat sou tog veroorsaak het dat Lindi die titel van strooimeisie kwyt is?
Soos die lewe aanhou in sy guns uitspeel, speel Lukas graag saam, verál as dit vroumense behels. Met so ’n glimlag? Maar hierdie naweek bly alle apies op hul stokkies.
Katrien sien besonders baie uit vir hierdie soetsappige affêre om klaar te kry. Vind sy miskien haar sprankel onder in ’n sjampanje glas?
Is dit James Dean gereinkarneer? Nee, nee kyk weer. Dis Gerrie. Is hy na liefde op soek of gaan dit hom vind?
Elsa sien die lewe deur rose tinted glasses: la vie en rose, que sera sera en so aan en so. Gaan dinge vir haar uitwerk soos sy hoop?
“Sonder pyn ken ons geen plesier…” Warren raak soms liries, soos wyse ou-jong-mans maar maak.